Top 5 Ways to Impress Home Buyers | Gurpreet Grewal
Real Estate BrokerHomelife/Miracle Realty Ltd. BrokerageIndependently Owned & Operated Downsindroom-paartjie vier 20ste huweliksherdenking | Maroela Media
Maryanne en Tommy Pilling. Foto: Facebook/ Maryanne and Tommy
Maryanne (45) en Tommy Pilling (59), glo die eerste Downsindroom-paartjie in die Verenigde Koninkryk wat die knoop deurgehak het, vier vanjaar hul 20ste huweliksherdenking.
“Ek en Tommy stry omtrent nooit nie – hy is my beste vriend,” sê Maryanne in ŉ onderhoud met die Independent, ŉ webwerf in Brittanje.
Dié paartjie het mekaar by ŉ gemeenskapsentrum ontmoet en was 18 maande later getroud, ten spyte van mense se kommentaar.
“My ma het vreeslik baie kritiek ontvang omdat sy die troue toegelaat het,” sê Lindi Newman, Maryanne se suster. “My sussie het van kleintyd af oor ŉ pragtige troue gedroom, en dit is presies wat hulle troudag was. Dit was baie spesiaal.”
Volgens Lindi gee dié gelukkige paartjie vir baie mense met Downsindroom-kinders hoop. Sy sê dat hulle baie ondersteuning ontvang van die gemeenskap.
“Daar is steeds diegene wat sê mense met Downsindroom kan nie gelukkig getroud wees nie, maar ons ontvang ook vreeslik baie terugvoer van mense wat sê Maryanne en Tommy se verhaal inspireer hulle,” sê Lindi wat ook die paartjie se Facebook-blad behartig.
Tommy en Maryanne woon onafhanklik in ŉ huis met familie wat naby woon indien hulle hulp benodig.
Almal verdien geluk. Dit is regtig inspererende nuus hierdie.
‘n Honderd maal meer inspirerend en nederig om die twee te sien in plaas van nog ‘n kamtige media geskepte “glanspaartjie” wat binne ‘n paar maande skei, en wat dink dat hulle tog so belangrik is.
Die twee is lieflik, finish en klaar.
Pragtig!! Mag hulle nog baie jare geluk hê.
In ‘n wêreld waar daar net slegte nuus om elke hoek skuil is dit vir my so kosbaar om te sien dat daar nog sulke wonderlike stories is.
elke pot het sy deksel
Baie spesiale liefde. Kan sommer die liefde tussen hulle sien. Wonderlik dat hulle onafhanklik woon, maar dat familie daar is om hulp te verleen indien dit nodig sou wees. Seënwense vir hulle!